Toshkent metropolitenida poyezd to‘xtab qoldi. Ijtimoiy tarmoqlarda ushbu holat tasvirlangan video tarqaldi. “Toshkent metropoliteni” UK hodisa bo‘yicha izoh berdi. Qayd etilishicha, joriy yil 20 sentabr soat 09:10da “G‘afur G‘ulom” bekatidan “Chorsu” bekatiga harakatlanishi lozim bo‘lgan 41-yo‘nalishdagi harakat tarkibi havo taqsimlash tizimida texnik nosozlik yuzaga kelgan. Harakat xavfsizligini ta’minlash maqsadida yo‘lovchilar bekatda tushirilgan va ortda harakatlangan 43-yo‘nalishdagi harakat tarkibi yordam sifatida kelib, nosoz harakat tarkibini texnik ko‘rik punktiga olib ketgan. Metro endi xavfsiz transport emasmi? Ko‘ngilsizliklar qachongacha davom etadi? Ma’lum qilinishicha, texnik nosozlik soat 09:25da bartaraf etilgan. “Toshkent metropoliteni” keltirilgan noqulayliklar uchun yo‘lovchilardan uzr so‘ragan.